মোদী সরকার ক্ষমতায় আসার পর থেকেই ধাপে ধাপে শক্তিশালী হয়েছে ভারতের প্রতিরক্ষা বিভাগ। ভারতীয় রণসম্ভারে যুক্ত হল এক নতুন রত্ন। আজ আনুষ্ঠানিক অনুমোদন পেল ভারতীয় যুদ্ধজাহাজ আইএনএস চেন্নাই। মুম্বইয়ের ম্যাজাগন ডক শিপবিল্ডার্সে এতদিন ধরে চলছিল ওই যুদ্ধজাহাজ তৈরির কাজ। 
সোমবার ওই অনুষ্ঠানে মনোহর পারিক্করের পাশাপাশি উপস্থিত ছিলেন নৌবাহিনীর সেনাপ্রধান সুনীল লানবাও। তিনি জানান, "এই জাহাজে বিভিন্ন নতুন প্রযুক্তির সংযুক্তিকরণ করা হয়েছে। এই জাহাজে রয়েছে মিসাইল আক্রমণের প্রতিরোধক ক্ষমতা।" জাহাজটির দৈর্ঘ্য ১৬৪ মিটার। একসঙ্গে ৭৫০০ টনের বেশি ওজন বহন করার ক্ষমতা রয়েছে এই জাহাজের।
প্রায় ৬০ শতাংশের বেশি অংশ ম্যাজাগন ডকে তৈরি করা হলেও জাহাজটির বিভিন্ন অস্ত্র এবং প্রযুক্তি রাশিয়া ও ইজরায়েল থেকে নিয়ে আসা হয়েছে। পাশাপাশি যুদ্ধের সময় এই জাহাজ দুটি হেলিকপ্টার বহন করতে পারবে বলেও জানানো হয়েছে। সমুদ্রের তলায় যুদ্ধের জন্যও এই জাহাজকে সমানভাবে পারদর্শী করে তোলা হয়েছে। 
আরও পড়ুন
ভারতের ৮ কম্যান্ডো বাহিনীর কে কেমন দেখতে? 
জানেন কি, ভারতের কোন বাহিনী কীভাবে স্যালুট করে? 
সোমবার প্রতিরক্ষামন্ত্রকের তরফে অনুমোদন দেওয়ার পরে আইএনএস চেন্নাইকে এবার ওয়েস্টার্ন নাভাল কম্যান্ডের অধীনে রাখা হবে। তার আগে পরীক্ষামূলকভাবে আরও কিছু প্রযুক্তি ওই জাহাজে যুক্ত করা হবে বলেও জানানো হয়েছে।